Mercè Conesa coneix la recuperació de les tines de la Vall del Flaquer
Channel: Diputació de Barcelona
Date: 2016-02-26

La presidenta de la Diputació de Barcelona, Mercè Conesa, ha conegut aquest migdia, dia 26 de febrer de 2016, el projecte de recuperació de les tines de la Vall del Flaquer, un patrimoni arquitectònic exclusiu que explica la història  del cultiu de la vinya en aquest territori de les valls del Montcau, i que Conesa ha valorat com «uns espais únics que permeten que el territori tingui una fortalesa a nivell econòmic, turístic i cultural».
Durant la visita, s'ha fet un recorregut per tres grups de tines de la Vall del Flaquer: la Bleda I, la Tosca i l'Escudelleta, que són un exemple de les prop de 150 tines de vinya que hi ha en aquesta zona del Parc Natural de Sant Llorenç del Munt i l'Obac. Actualment, aquestes tines són de les més ben conservades que existeixen i es troben en procés de declaració com a Bé Cultural d'interès Nacional, iniciativa promoguda, entre d'altres, pel Consell Comarcal del Bages.


Més informació a:

http://www.diba.cat/web/sala-de-premsa/-/merce-conesa-coneix-la-recuperacio-de-les-tines-de-la-vall-del-flaquer